PolyAgent/wiki_georgian_en_parallel_20231101 huggingface dataset:
მერი შერვაშიძე

მერი შერვაშიძე
მერი პროკოფის ასული შერვაშიძე-ერისთავი (დ. 1888, ბათუმი, — გ. 21 იანვარი, 1986, პარიზი) — სილამაზით განთქმული ქართველი არისტოკრატი ქალბატონი, გადმოცემით გალაკტიონ ტაბიძის „მუზა“, სტამბოლში სილამაზის მსოფლიო კონკურსის გამარჯვებული 1921 წელს, კოკო შანელის მოდელი.
ბიოგრაფია
მერის მამა, გენერალ-მაიორი პროკოფი შერვაშიძე, აფხაზეთის თავადი, შემდეგ კი რუსეთის სახელმწიფო სათათბიროს დეპუტატი იყო. მერი ბათუმში დაიბადა, თუმცა მამის სამსახურის გამო ოჯახი პეტერბურგში გადასახლდა, სადაც მერი იმპერატრიცას ფრეილინა გახდა.
პროკოფი შერვაშიძის გარდაცვალების შემდეგ მისი ოჯახი ძირითადად ქუთაისში ცხოვრობდა. 1918 წელს მერის საქმრო გიგუშა ერისთავი (გიორგი ქსნის ერისთავი), რომელიც იმპერატორ ნიკოლოზ II-ის ადიუტანტი იყო, საქართველოში დაბრუნდა, რათა ცოლად შეერთო მერი. 1921 წელს, როდესაც საქართველოს ბოლშევიკების მიერ აღებამდე რამდენიმე დღე რჩებოდა, მერი ბათუმიდან გემით საფრანგეთს გაემგზავრა. გემი რამდენიმე დღით შეჩერდა სტამბოლში, სადაც მერის უკვე დევნილი ქმარიც შეუერთდა. სწორედ სტამბოლში გაიმართა მსოფლიო სილამაზის კონკურსი, რომელშიც მერიმაც მიიღო მონაწილეობა და მოიგო კიდეც.
მერი იყო მაღალი, არცთუ გამხდარი, შავი, მაყვლისფერი თვალებითა და წაბლისფერი თმებით. გადმოცემით არასოდეს იცინოდა, მხოლოდ იღიმებოდა. მას ჰყავდა მეგობრების ვიწრო წრე, მაგრამ ვინც მას იცნობდა, აფასებდა მისი თავმდაბლობისათვის, უბრალოებისა და დიდსულოვნებისათვის.
პარიზში მერი შერვაშიძე მე-16 უბან რიუ-დე-ლა-ტურში დასახლდა, ბულონის ტყესთან ახლოს. თავდაპირველად მერის ოჯახს ცოტა გაუჭირდა. მერის დედა, ნინო მხეიძე და მერის ტყუპი დები ელენე და თამარი მერისთან ერთად ცხოვრობდნენ. ნინომ მალე იპოვა სამუშაო კარგად ცნობილ სამკერვალო სახელოსნოში. რამდენიმე ხნის შემდეგ მათ მოახერხეს საკუთარი სახელოსნოს გახსნა. სწორედ ამ დროს ხდება მერი კოკო შანელის მოდელი. ამ საქმეში გაწაფულმა პარიზელებმა განსაკუთრებულად აღიქვეს მისი ჩაცმის სტილი და საკუთარი სილამაზის მისეული გადმოცემის ხერხი.
გიგუშა ერისთავი ახალგაზრდა გარდაიცვალა, ისე რომ შვილი არ ჰყოლია. ხანდაზმული მერი პარიზში ლატურის ქუჩაზე სრულიად მარტო ცხოვრობდა. იშვიათად ეკონტაქტებოდა ქართველ ემიგრანტებს, იშვიათად ქართულ ეკლესიაშიც შეივლიდა ხოლმე. მერი შერვაშიძემ სიცოცხლის ბოლო წლები, მოხუცთა თავშესაფარში გაატარა. ეს არ იყო მიუსაფართა სახლი, მშვენიერ ქალბატონს იქ მოახლეც კი ჰყავდა. ხოლო საკუთარ ბინაში ლატურის ქუჩაზე, მეგობრებთან ერთად მიდიოდა დრო და დრო და ბანქოს თამაშობდა. როგორც მერის უახლოესი მეგობარი ბაბო დადიანი იხსენებდა, მერის სახლში სიცოცხლის ბოლომდე ეწყო ნაცნობ თუ უცნობ თაყვანისმცემელთა მიერ გამოგზავნილი ყვავილები.
მერი მოხუცებულთა თავშესაფარში 97 წლის ასაკში გარდაიცვალა. გადმოცემით, ის სიცოცხლის უკანასკნელ დღემდე ინარჩუნებდა სილამაზესა და მშვენიერებას. ბაბო დადიანის თხოვნით კათოლიკოს-პატრიარქმა, უწმინდესმა და უნეტარესმა ილია II-მ მერი შერვაშიძეს პანაშვიდი საქართველოში, სიონის ტაძარში გადაუხადა.
„მერი“
ერთ-ერთი ვერსიით 1935 წელს გალაკტიონ ტაბიძემ შემთხვევით ნახა მერი პარიზში. მერი ლუვრის წინ იჯდა და მომაჯადოებლად ლამაზად გამოიყურებოდა. მოხიბლულმა გალაკტიონმა სწორედ მას შემდეგ მიუძღვნა მერის განთქმული ლექსი.
თვით გალაკტიონი მერის შესახებ ასე წერდა:
სქოლიო
დაბადებული 1888
გარდაცვლილი 1986
ქართველი ემიგრანტები
მერი
უგრეხელი

უგრეხელი — ერთწლოვანი ბალახოვანი მცენარის გვარი პარკოსანთა ოჯახისა.
აქვს სწორმდგომი ან ნახევრად გართხმული ღერო, რომლის სიმაღლე 20—55 სმ აღწევს, წყვილფრთისებრ რთული 3—8 წყვილი ვიწროფოთოლაკიანი ფოთოლი, წვრილ-წვრილი თეთრი, ვარდისფერი ან მოლურჯო-იისფერი ყვავილი, ბრტყელი ან ამობურცული თესლი; ნაყოფი პარკია. გვარში 5 სახეობაა, კულტურაში 1 — ჩვეულებრივი ოსპი (Lens culinaris).
გავრცელებულია ევროპის ბევრ ქვეანაში, აზიაში, ჩრდილოეთ აფრიკაში. სასურსათო და საქონლის საკვები კულტურაა. უგრეხილი საგაზაფხულო მცენარეა, საკმაოდ გვალვაგამძლე, ვეგეტაციის პერიოდია 75—115 დღე. თესლი შეიცავს ცილებს, სახამებელს, ცხიმებსა და ვიტამინებს. იყენებენ კულინარიაში, საკონდიტრო და საკონსერვო წარმოებაში და სხვაგან.
ლიტერატურა
პარკოსნები
ბარლაამ კრეტელი

ბარლაამ კრეტელი
ღირსი ბარლაამ კრეტელი — მართლმადიდებელი წმინდანი, ხსენების დღე არის ძველი სტილით 15 იანვარი, ახალი სტილით - 28 იანვარი.
ცხოვრება
XVI საუკუნეში მღვდელმსახურებდა თეთრი ზღვის სანაპიროზე. მის სულიერ და ფიზიკურ ღვაწლს შორის განსაკუთრებული იყო მეზღვაურებსა და ზღვასთან დაკავშირებულ მრეწველებზე ლოცვითი ზრუნვა. მისი თანამედროვენი ხშირად გადარჩენილან აშკარა დაღუპვას წმიდანის ლოცვითა და მისი სახელის მოხმობით.
წმინდა ბარლაამმა სახელი გაითქვა სიკვდილისშემდგომი სასწაულებითაც. მისდამი აღვლენილი ლოცვებით მრავალი განწირული გადარჩენილა დახრჩობას.
ლიტერატურა
წმიდანთა ცხოვრება, ტომი I, თბილისი, 2001 წ. გვ. 68
XVI საუკუნის ქრისტიანი წმინდანები
ბერძენი ქრისტიანი წმინდანები
BRICS-ის XII სამიტი

BRICS-ის XII სამიტი COVID-19-ის პანდემიის გამო რუსეთის რესპუბლიკის დედაქალაქ მოსკოვში შეხვედრის მაგივრად ვიდეოკონფერენციის სახით შედგა 2020 წლის 21 — 23 ივლისს.
BRICS-ის 2020 წლის შემადგენლობა:
— პრეზიდენტი ჟაირ ბოლსონარუ,
— პრეზიდენტი ვლადიმერ პუტინი,
— პრემიერ-მინისტრი ნარენდრა მოდი,
— თავჯდომარე სი ძინპინი,
— პრეზიდენტი სირილ რამაფოსა.
სამიტის თემა: „BRICS პარტნიორობა გლობალური სტაბილურობის, საერთო უსაფრთხოებისა და ინოვაციური ზრდისთვის“.
BRICS-ის წევრი ქვეყნების სახელმწიფოთა და მთავრობების მეთაურებმა გაცვალეს მოსაზრებები ხუთმხრივი თანამშრომლობის მდგომარეობისა და პერსპექტივების შესახებ, შეაჯამეს რუსეთის BRICS-ის თავმჯდომარეობის შედეგები მიმდინარე წელს. ლიდერებმა მიმოიხილეს საერთაშორისო დღის წესრიგის აქტუალური საკითხები, ასევე გადაამოწმეს პოზიციები G20-ის მოახლოებულ სამიტთან დაკავშირებით 21-22 ნოემბერს.
სამიტის შედეგად მიღებულ იქნა მოსკოვის დეკლარაცია, რომელიც ასახავს ხუთი სახელმწიფოს კონსოლიდირებულ მიდგომებს ასოციაციის შემდგომი განვითარების მიმართ, ასევე BRICS ეკონომიკური პარტნიორობის სტრატეგიას 2025 წლამდე პერიოდისთვის და BRICS ანტიტერორისტული სტრატეგია.
რესურსები ინტერნეტში
История БРИКС
სქოლიო
12
Stratosfear

Stratosfear — ჯგუფის Tangerine Dream 1976 წლის ალბომი. ალბომი გამოირჩევა ჯგუფის უფრო ადვილად აღსაქმელი, მელოდიური ჟღერადობით. სასათაურო კომპოზიცია საკმაოდ პოპულარული იყო და ხშირად სრულდებოდა საკონცერტო გამოსვლების დროს.
ინგლისურ ჩარტში ალბომი #39 ადგილზე მოხვდა.
სიმღერების სია
სქოლიო
1976 წლის ალბომები
Tangerine Dream-ის ალბომები
Virgin Records-ის ალბომები
Cyphomyrmex transversus

Cyphomyrmex transversus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cyphomyrmex-ის გვარიდან.
სქოლიო
ჭიანჭველები
მარიდაანთ კოშკი

მარიდაანთ კოშკი – კოშკი კასპის მუნიციპალიტეტის სოფელ გომში, მარიდაანთ უბანში.
კოშკი ნაგებია რიყის ქვით. თარიღდება XVII-XVIII საუკუნეებით, ხოლო XIX საუკუნეში საბრძოლო კოშკი წისქვილად გადაუკეთებიათ. ნაგებობა დაზიანებულია: პირველი სართულის ცილინდრული კამარა ჩანგრეულია, სართული მიწითაა ამოვსებული; მეორე სართულზე ჩრდილოეთ კედელი გამონგრეულია; აღარ არსებობს მეორე და მესამე სართულების ხის გადახურვა; მესამე სართულის მხოლოდ ფრაგმენტებია შემორჩენილი.
კოშკი გეგმით სწორკუთხაა (5,2 X 6,95 მ). შესასვლელი პირველი სართულის დასავლეთ კედელშია. აღმოსავლეთ კედელში ორი სათოფურია, სამხრეთისაში ბუხარი და ორი სათოფური. ჩრდილოეთ კედელში დატანებულია მეორე სართულზე ასასვლელი ქვის კიბე. მეორე სართულზე, სამხრეთ კედელში ჩაშენებულია ბუხარი. მის ორივე მხარეს, ბრტყელ ნიშებში სათოფურებია. ასეთივე სათოფურებია აღმოსავლეთ და სამხრეთ კედლებშიც. კოშკის დასავლეთ ფასადზე ჩასმულია ქვიშაქვის ფილა მხედრული წარწერით. წარწერა დაზიანებულია; იკითხება მხოლოდ ამშენებლის გვარი - „შაქარაშვილი“.
ლიტერატურა
საქართველოს ისტორიისა და კულტურის ძეგლთა აღწერილობა, ტ. 5. თბ., 1990.
კასპის მუნიციპალიტეტის კოშკები
აშრამა

აშრამა, აშრამი (სანსკ. आश्रम āśrama ”შრომა”) - ცნება ინდუიზმში, ადამიანის განვითარების სტადია. არსებობს ოთხი აშრამა: ყმაწვილობის და მოსწავლეობის პერიოდი 25 წლამდე (ბრაჰმაჩარი), დაოჯახება (გრიჰასთა) 50 წლამდე, განდეგილად წასვლა (ვანაპრასთა) 75 წლამდე და გასხივოსნების ძიება სიკვდილის ბოლომდე (სანიასა).
ოთხი ვარნა (კასტა) და ოთხი აშრამა ქმნის ინდუიზმის საზოგადოებრივი წყობილების სისტემას - ვარნაშრამა დჰარმას.
აშრამას უწოდებენ ასევე რომელიმე წმინდანის მიერ დაარსებულ მონასტერს.
ასკეტიზმი
ინდუისტური ფილოსოფიის კონცეფციები
ჩერვენი (რუსეს ოლქი)

ჩერვენი (რუსეს ოლქი)
ჩერვენი — სოფელი ბულგარეთში. 2010 წლის მონაცემებით მოსახლეობა შეადგენს 269 კაცს.
ბულგარეთის სოფლები
ნამგალი

ნამგალი — ხელით სამუშაო მარცვლეული კულტურების სამკალი იარაღი.
მზადდებოდა საქართველოს მჭედლობის ცენტრებში. ნამგალი ძირითადად მზადდებოდა ე.წ. ნაკუწი რკინისაგან — ჯართისაგან. ქურაში მჭედელი ჯართს ერთ ზოდად შეადუღებდა, ნამგლისათვის საჭირო ნაწილს ჩამოაჭრიდა, ჯერ სიგრძეზე გაჭიმავდა, შუაზე გააპობდა და ფოლადს ჩაუდებდა, შემდეგ სანამგლე რკინა-ფოლადს კვლავ ქურაში დაადუღებდა. როცა რკინა სათანადოდ გახურდებოდა და ყვითელ ფერს მიიღებდა, ქურიდან გადმოიღებდა, გრდემლზე დადებდა და კვერის ცემით ნამგლის ფორმას მისცემდა, „პირს გამოუყვანდა“. შემდეგ ეტაპზე ხდება პირისა და ტარის გამოყვანა. ნამგლის პირი წყალში წრთობის შემდეგ რომ არ გამრუდებულიყო, მომზადებული ჰქონდათ ნამგლის ფორმის ყალიბი და ძროხის ქონწასმულს ზედ დააკრავდნენ. ამ ხერხით იარაღის თხელი პირი აღარ მრუდდება და ფხა-ალმასიანი გამოდის. წრთობის სხვადასხვა წესები მჭედლის გვარში საიდუმლოდ რჩებოდა და მომავალ თაობას მემკვიდრეობით გადაეცემოდა. მათ დამღაც საგვარეულო ჰქონდათ (მაგ., მეჯვრისხეველ მჭედელ მაზანაშვილების დამღა ე.წ. „კურდღლის კანჭი“ იყო, რომელიც დღემდე არსებობს მათ მიერ გაჭედილ რკინის იარაღებზე). ნამგალს, როგორც სხვა იარაღს, მჭედელი უკეთებდა დამღას, რაც ხშირად მოხელის გვარისა და სახლის ინიციალებით შემოიფარგლებოდა, ზოგჯერ სხვადასხვა ნიშნებს დაადაღავდა. მჭედლის დამღა თაობიდან თაობაში გადადიოდა. ოჯახის გაყრის შემთხვევაში ამ ნიშნით სარგებლობის უფლება გვარის განაყრებს ჰქონდათ. საქართველოში ცნობილია სხვადასხვა სახეობის ნამგალი: სამკალი, სათიბი, სასხლავი, საჩეხი და სხვ. საქართველოს ტერიტორიაზე ნამგლის არსებობა უძველესი დროიდან დასტურდება. ყველაზე ადრინდელ ტიპად კაჟის პირიანი ნამგლებია მიჩნეული.
სიმბოლიზმი
ნამგლისა და ცელის სიმბოლიკა დროთა სიღრმეში გადაჯაჭვულია, რის გამოც ხანდახან ძნელია მათი გამიჯვნა: იმის თქმა შესაძლებელია, უშორეს წარსულშინ ამგალა მთვარის კვდომა-აღორძინებამ, განლევამ და შემდგომმა სისავსემ ორაზროვანი სიმბოლიკა შესძინა ღამის მნათობს მიმსგავსებულ საგნებს. ერთი ამ საგანთაგან ნამგალი იყო და საფიქრებელია, მისი სიმბოლიკა იმ დროს შეიქმნა, როდესაც თავად ნამგალი კაჟისა იყო. ფუნქციონალური დანიშნულება და ასტრალური ორეულისარსებობა, უკვე თავისთავად განპირობებულიანამგლის სიმბოლიკის ორსაწყისიანობას: ერთი მხრივ, ეს სამეურნეო იარაღი სრულიად ლოგიკურად განასახიერებდა უხვ მოსავალს, ხოლო მეორე მხრივ — სიკვდილსა და არყოფნას. სწორედ ამ სიმბოლური მნიშვნელობით შეენაცვლა მას შემდგომ ცელი (სახვით ხელოვნებაში სიკვდილი, მეტწილად, სწორედ უმოწყალო, ცელმომარჯვებულ მთიბველად არის წარმოსახული).
ნამგალი ბერძნულ მითოლოგიურ სამყაროშოი კრონოსს (რომაელებთან — სატურნს) დაუკავშირდა. აქაც — წინარეელინურ ეპოქაში ნაყოფიერებას განასახიერებდა, შემდგომ კი — დროის ულმობელ წარმავლობას.
იხილეთ აგრეთვე
ნამგალი და ურო
ლიტერატურა
ჯალაბაძე გ., აღმ. საქართველოს სამიწათმოქმედო იარაღების ისტორიიდან, 1960.
რესურსები ინტერნეტში
ნამგალი
სასოფლო-სამეურნეო იარაღები
საქართველო 2000 წლის ზაფხულის ოლიმპიურ თამაშებზე

საქართველო 2000 წლის ზაფხულის ოლიმპიურ თამაშებზე
საქართველომ ზაფხულის ოლიმპიურ თამაშებზე მეორედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ 6 ბრინჯაოს მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 2000 წლის ზაფხულის ოლიმპიურ თამაშებზე
საქართველო ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
აზიის ქვეყნები ზაფხულის ოლიმპიურ თამაშებზე
ეგიალი

ეგიალი, ეგიალ (ა) (მიღებული αἰγιαλός-დან, aigialos – „პლაჟი“, „სანაპირო“, ასევე Aegealeus, Aigialeus, Egialeus) — ბერძნული მითოლოგიის მიხედვით, ეეტის და ჰეკატეს უფროსი ძე. აფსირტეს, მედეას, ცირცეს და ქალკიოპეს ძმა.
ვერსიები
ეგიალი, დიოდორე სიცილიელის მიხედვით, განიხილება როგორც აფსირტეს ალტერნატიული სახელი, მოკლული მედეას მიერ.
კირილ თუმანოვის მიხედვით, ეგიალი აფსირტეს ძეა.
მოსე ჯანაშვილის მიხედვით, ეგიალი აიეტის და ჰეკატეს უფროსი ძეა.
გენეალოგია
სქოლიო
რესურსები ინტერნეტში
დიოდორე სიცილიელი „ისტორიული ბიბლიოთეკა“
ბერძნული მითოლოგია
ტოლათსოფელი

ტოლათსოფელი — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ღულელების თემში. მდებარეობს ერწოს ქვაბულში, აძეძისა და თრანულის (ივრის აუზი) შუამდინარეთში, ზღვის დონიდან 1050 მეტრზე. თიანეთიდან დაშორებულია 29 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 42 ადამიანი.
ლიტერატურა
სქოლიო
თიანეთის მუნიციპალიტეტის სოფლები
Formica microgyna

Formica microgyna — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
ბრომო

ბრომოს მთა — მოქმედი ვულკანი ინდონეზიის კუნძულ იავის აღმოსავლეთ ნაწილში, ტენგერის მასივში. მისი სიმაღლე 2 329 მეტრია, თუმცა იგი მასივის ყველაზე მაღალი მწვერვალი არაა. აღნიშნული მასივი აღმოსავლეთ იავის ერთ-ერთი ყველაზე მონახულებადი ღირსშესანიშნაობაა ტურისტების მიერ. ვულკანი მიეკუთვნება ბრომო-ტენგერ-სეგერუს ეროვნულ პარკს. სახელი ბრომო მომდინარეობს ინდუიზმის მთავარი ღმერთის — ბრაჰმას იავური წარმოთქმიდან.
ბრომოს მთა ვრცელი ვაკის შუაში მდებარეობს, რომელსაც „ქვიშის ზღვას ეძახიან“. იგი 1919 წლიდან დაცული ბუნების ნაკრძალია. ბრომომდე მისასვლელი ყველაზე ადვილი გზა ახლომდებარე სოფელ სემორო-ლავანგიდან მიემართება. აქედან ვულკანამდე ფეხით მისვლა 45 წუთშია შესაძლებელი, მაგრამ ასევე შესაძლებელია ორგანიზებული ჯიპ-ტურის განხორციელება, რომელიც ასევე მოიცავს პენანჯაკანის მთასაც (2 770 მ). „ქვიშის ზღვისა“ და მიმდებარე ვულკანების ხედი ბრომოდან მზის ჩასვლისას იშლება.
უკანასკნელი ამოფრქვევა 2011 წლის 28 იანვარს მოხდა.
გალერეა
იხილეთ აგრეთვე
ბრომო-ტენგერ-სემერუს ეროვნული პარკი
რესურსები ინტერნეტში
Photos of the 2010/11 eruption of Bromo
Villagers use sarongs to catch offerings thrown by Hindu worshipers into the crater of Mount Bromo
ინდონეზიის მთები
ინდონეზიის ვულკანები
არაბუტანი

არაბუტანი — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 408 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ კონკორდიის შემადგენლობაში.
2010 წლის მონაცემებით, მოსახლეობა 4 193 ადამიანს შეადგენდა, მოსახლეობის სიმჭიდროვე 31.57 კმ²-ზე. ფართობი 132 836 კმ²-ია.
იხილეთ აგრეთვე
სანტა-კატარინა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
სანტა-კატარინას მუნიციპალიტეტები
მაჯიდ აფლაკი

მაჯიდ აფლაკი (დ. 26 აგვისტო, 1973) — ირანელი ტაეკვონდისტი. მონაწილეობა მიიღო 2000 წლის ზაფხულის ოლიმპიურ თამაშებზე.
სქოლიო
დაბადებული 26 აგვისტო
დაბადებული 1973
2000 წლის ზაფხულის ოლიმპიური თამაშების მონაწილეები
ირანელი სპორტსმენები
ზემო მონასტერი

ზემო მონასტერი — სოფელი აღმოსავლეთ საქართველოში, შიდა ქართლის მხარის ქურთის მუნიციპალიტეტში (ქურთის თემი), 1991 წლამდე შედიოდა ცხინვალის რაიონში. მდებარეობს მდინარე ლიახვის ხეობაში. ზღვის დონიდან 1120 მეტრი, ცხინვალიდან 6 კილომეტრი.
ლიტერატურა
ქურთის თემის სოფლები
ჯონჯოლი

ჯონჯოლი — მცენარეთა გვარი ჯონჯოლისებრთა ოჯახისა. ბუჩქები ან პატარა ხეებია.
11-მდე სახეობა გავრცელებულია ამერიკისა და სამხრეთ-აღმოსავლეთ აზიის ზომიერ სარტყელში. კავკასიასა და საქართველოში ჯონჯოლის მხოლოდ ორი სახეობა გვხვდება: კოლხური ჯონჯოლი, რომელიც უმთავრესად დასავლეთ საქართველოში იზრდება, და ჩვეულებრივი ჯონჯოლი, რომელიც კოლხეთის დაბლობის გარდა ქართლსა და კახეთშიც გვხვდება.
ჯონჯოლი იზრდება ხევებსა და ხეობებში, ქვიან ადგილებში, ზღვის დონიდან 1 300 მ-მდე. ჯონჯოლის გაუშლელ ყვავილებს ამწნილებენ, თესლისაგან მიღებულ ზეთს ხმარობენ მედიცინაში. ორივე სახეობა კარგი დეკორატიული და თაფლოვანი მცენარეა. მრავლდება თესლისა და ფესვის ამონაყრით. შეტანილია საქართველოს „წითელ წიგნში“.
გალერეა
ლიტერატურა
რესურსები ინტერნეტში
EFloras: search results for Staphylea
Flora Europaea: Staphylea
Staphylea - at desert-tropicals.com
ჯონჯოლისებრნი
ანგრა-დუ-ეროიჟმუ

ანგრა-დუ-ეროიჟმუ — ქალაქი და მუნიციპალიტეტი პორტუგალიაში. მდებარეობს აზორის კუნძულების შემადგენლობაში მდებარე კუნძულ ტერსეირაზე. 2001 წლის მონაცემებით ქალაქში ცხოვრობს 35 581 ადამიანი.
ქალაქის მფარველად ითვლება იესო ქრისტე. ქალაქის დღესასწაულია 24 ივნისი. 1983 წლიდან ქალაქის ცენტრალური ნაწილი შეტანილია იუნესკოს მსოფლიო მემკვიდრეობის ძეგლების სიაში.
რესურსები ინტერნეტში
ოფიციალური საიტი
იუნესკოს მსოფლიო მემკვიდრეობის ძეგლი
პორტუგალიის ქალაქები
მსოფლიო მემკვიდრეობის ძეგლები პორტუგალიაში
The Jackson 5

The Jackson 5
Jackson 5 (იგივე The Jackson Five და The Jackson 5ive), აგრეთვე ცნობილი როგორც The Jacksons — ამერიკული საოჯახო ჯგუფი ინდიანას შტატიდან. მისი დამაარსებლები იყვნენ ჯეკი ჯექსონი, მარლონ ჯექსონი, ტიტო ჯექსონი, ჯერმეინ ჯექსონი და მაიკლ ჯექსონი. თავდაპირველად არსებობდა ტრიო The Jackson Brothers, რომელშიც მათი უფროსი ძმები შედიოდნენ.
Jackson 5 განსაკუთრებით აქტიური იყო 1964-1989 წლებში. მათი შემოქმედება მოიცავდა სოულის, პოპ-მუსიკისა და დისკოს ჟანრებს. მათმა უდიდესმა წარმატებამ დიდი პოპულარობა და შემოსავალი მოუტანა ლეიბლს Motown.
Jackson 5 იყო მუსიკის ისტორიაში პირველი ჯგუფი, რომელიც პირველი ოთხი სინგლი, გამოცემული სტაბილურ ლეიბლზე მოხვდა ბილბორდის 100-ეულში. ესენი იყო "I Want You Back", "ABC", "The Love You Save" და "I'll Be There". სხვა სინგლებმა ასევე მოიპოვეს წარმატება. პირველი ჰიტ-სინგლების ავტორები იყვნენ "The Corporation"-ის თანამშრომლები, ხოლო უფრო მოგვიანებით დაწერილი სიმღერები ჰოლ დეივისს ეკუთვნის.
იმის გამო, რომ მაიკლ ჯექსონი გამოეყო ჯგუფს და საკუთარ სოლო-კარიერაზე ზრუნვა დაიწყო, ჯგუფის სახელი შეიცვალა The Jacksons-ზე. სხვადასხვა დროს და საკონცერტო გამოსვლებზე ამ პროექტში მონაწილეობდნენ არა მხოლოდ ძმები, არამედ მათი დებიც. ფორმალურად ჯგუფი დაიშალა, მაგრამ 2009 წლიდან ძმები ცდილობენ შეკრებას და საკონცერტო ტურნეს გამართვას.
დისკოგრაფია
სტუდიური ალბომები
ლეიბლი Motown (The Jackson 5)
Diana Ross Presents The Jackson 5 (1969)
ABC (1970)
Third Album (1970)
The Jackson 5 Christmas Album (1970)
Maybe Tomorrow (1971)
Goin' Back to Indiana (1971)
Greatest Hits (The Jackson 5-ის ალბომი) (1971 წლის დასასრული)
Lookin' Through the Windows (1972)
Skywriter (1973)
G.I.T.: Get It Together (1973)
Dancing Machine (1974)
Moving Violation (1975)
Anthology (1975)
ლეიბლი CBS (The Jacksons)
The Jacksons (1976)
Goin' Places (1977)
Destiny (1978)
Triumph (1980)
Victory (1984)
2300 Jackson Street (1989)
რესურსები ინტერნეტში
როკ-ენ-როლის დიდების დარბაზის გვერდი The Jackson 5-ზე
მაიკლ ჯექსონი
The Jackson 5
ამერიკული პოპ-ჯგუფები
Sosnivka

Sosnivka is a city in Chervonohrad Raion of Lviv Oblast (region) of Ukraine. It belongs to Chervonohrad urban hromada, one of the hromadas of Ukraine. Population:
Until June 2019, Sosnivka was administratively subordinated to the city of Chervonohrad, and then transferred to Sokal Raion. The raion was abolished on 18 July 2020 as part of the administrative reform of Ukraine, which reduced the number of raions of Lviv Oblast to seven. The area of Sokal Raion was merged into Chervonohrad Raion.
References
Cities in Lviv Oblast
Chervonohrad
Cities of district significance in Ukraine
Populated places established in the Ukrainian Soviet Socialist Republic
ასპიტისებრნი

ასპიტისებრნი — გველების ოჯახი. ზედა ყბის წინა ნაწილში აქვთ ღარიანი შხამიანი კბილები. ყველა სახეობა ძლიერ შხამიანია. შხამი მოქმედებს ნერვულ სისტემაზე და იწვევს სუნთქვის ცენტრის დამბლას. ოჯახი აერთიანებს 41 გვარს 181 სახეობით. გავრცელებული არიან ავსტრალიაში, სამხრეთ აზიაში, აფრიკაში, სამხრეთ და ცენტრალურ ამერიკაში, ბინადრობენ მიწაზე. იშვიათად ხეებზე. იკვებებიან ბაყაყებით, ხვლიკებით, პატარა ფრინველებით, მღრღნელებით, აგრეთვე სხვა სახეობის გველებით. ასპიტისებრნთა უმრავლესობა ცოცხლადმშობია. აღსანიშნავია გვარები: კობრა (Naja) — გავრცელებულია აფრიკაში, სამხრეთ აზიაში; გვარი იქედნე (Pseudechis) — გავრცელებულია ავსტრალიაში, კრაიტი (Bungarus) — აზიაში, მამბა (Dendraspis) — აფრიკაში, მარჯნისფერი ასპიტები (Micrurus) — ტროპიკულ და სუბტროპიკულ ამერიკაში.
ლიტერატურა
აპურე (მდინარე)

აპურე (მდინარე)
აპურე — მდინარე ვენესუელის სამხრეთ-დასავლეთ ნაწილში. მდინარე ორინოკოს მარცხენა შენაკადი.
წარმოიქმნება მდინარეების სარარესა და ურიბანტეს შეერთების შედეგად. აპურეს აუზის გარკვეული ნაწილი ვრცელდება კოლუმბიის ტერიტორიაზეც. სათავეს იღებს კორდილიერა-დე-მერიდას მთებში. სიგრძე 1038 კმ, აუზის ფართობი 167,000 კმ². მიედინება
დასავლეთიდან აღმოსავლური მიმართულებით, ლიანოს-ორინოკოს დაბლობზე. ქვემო დინებაში ხეობა შედარებით განიერია, რამდენიმე ნაწილად იტოტება და ისე ჩაერთვის ორინოკოს.
მარცხენა მხრიდან იღებს რამდენიმე მნიშვნელოვან შენაკადს, რომელთაგან აღსანიშნავია მდინარეები პორტუგესა და გუარიკო.
წვიმიან სეზონში მდინარე მეტად წყალუხვია, მაისიდან ოქტომბერ-ნოემბრამდე დამახასიათებელია წყალმოვარდნები.
წარმოადგენს რეგიონის მნიშვნელოვან სატრანსპორტო არტერიას. სანაოსნოა შესართავიდან საშუალოდ 600 კილომეტრზე.
წყლის საშუალო ხარჯი 2 183 მ³/წმ.
მდინარე აპურეს ნაპირებზე გაშენებულია ქალაქები: გუასდუალიტო და სან-ფერნანდო-დე-აპურე.
იხილეთ აგრეთვე
ვენესუელის მდინარეების სია
ლიტერატურა
BINGHAM, Hiram. On the route of Bolívar’s great march: Caracas to Bogotá via Arauca and the Páramo of Pisva. London: The Geographical Journal, oct, 1908, pp. 329–347.
CARVAJAL, (fray) Jacinto. Relación del descubrimiento del río Apure hasta su ingreso en el Orinoco. Escrita en 1648 y editada en León (España) en julio de 1882. Editada también en Madrid: Edime, 1956.
DE LEÓN, Rafael; RODRÍGUEZ DÍAZ, Alberto: El Orinoco aprovechado y recorrido. Caracas: Ministerio de Obras Públicas, Corporación Venezolana de Guayana, 1976
RODRIGUEZ DIAZ, Alberto J. y DE LEON, Rafael. Apuntes para los estudios de navegación por el sistema Orinoco-Apure: Tramo Ciudad Guayana- Guasdualito. Caracas: M.O.P., Dirección de Recursos Hidráulicos, Oficina de Planeamiento, Estudios Río Orinoco, 1975.
ZINCK, Alfred. Los ríos de Venezuela. Caracas: Cuadernos LAGOVEN, 1982, 2ª edición.
რესურსები ინტერნეტში
მდინარე აპურე – ენციკლოპედია ბრიტანიკა
სქოლიო
ვენესუელის მდინარეები
კოლუმბიის მდინარეები
ორინოკოს აუზი
პურიტანები

პურიტანები (< , წმინდა) — XVI-XVII საუკუნეების ინგლისის რელიგიურ-პოლიტიკური მოძრაობის მონაწილეები, რომლებიც გაერთიანებული იყვნენ ფეოდალიზმის წინააღმდეგ და მიზნად ისახავდნენ ინგლისის ეკლესიის გაწმენდას კათოლიციზმის ნაშთებისაგან. ისინი გამოირჩეოდნენ ჩაცმულობით ინგლისელებისაგან. მათ სადა სამოსი და ტრადიციული ინგლისური ვარცხნილობა ჰქონდათ, რაც კათოლიკე ინგლისელების უკმაყოფილებას იწვევდა. ისინი ჯეიმზ I-მა გადაასახლა ახლად აღმოჩენილი ამერიკის მიწაზე. სადაც მათ შექმნეს ინგლისური კოლონიები. XVIII საუკუნის მეოთხედში აქტიურმა მონაწილეებმა დიდი როლი მიიღეს შეერთებული შტატების ჩამოყალიბებაში.
ხშირად ტერმინში გადატანითი მნიშვნელობით იგულისხმება ადამიანები, რომელებიც მკაცრად (ხშირად მოჩვენებითად) იცავენ ზნეობას.
ლიტერატურა
Bremer, Francis J. Lay Empowerment and the Development of Puritanism. New York: Palgrave Macmillan, 2015.
Carpenter, John B. "New England's Puritan Century: Three Generations of Continuity in the City upon a Hill," Fides Et Historia, 30:1, 2003.
Coffey, John and Paul C. H. Lim (2008). The Cambridge Companion to Puritanism, Cambridge University Press, ISBN 978-0-521-86088-8
Collins, Owen (1999). Speeches That Changed the World, Westminster John Knox Press, ISBN 0-664-22149-1.
პროტესტანტული კონფესიების განშტოებები
Pharasmanes IV of Iberia

Pharasmanes IV of Iberia
P'arsman IV (sometimes Latinized as Pharasmanes), of the Chosroid Dynasty, was the king of Iberia (Kartli, eastern Georgia) from 406 to 409.
According to the medieval Georgian chronicles, he was the son of King Varaz-Bakur II and the daughter of Trdat of Iberia. Characterized as a pious monarch and an exceptional warrior, he is reported to have rebelled against the Iranian hegemony and have withheld paying tribute to the shah. He is also credited with the construction of Bolnisi.
P’arsman is identified by some scholars with the Pharasmanes of the Syriac Vita Petri Iberi who was a brother of Osdukhtia, the paternal grandmother of Peter the Iberian, a well-known Georgian theologian and one of the leaders of anti-Chalcedonian movement in the Eastern Roman Empire. Pharasmanes enjoyed a leading position at the Roman court and held the rank of a magister militum under Emperor Arcadius until being accused of committing adultery with the empress Eudoxia. He escaped back to Iberia where he became king and encouraged the White Huns to attack the Roman frontiers. He was succeeded by his brother, Mihrdat.
References
Chosroid kings of Iberia
5th-century monarchs in Asia
Magistri militum
Georgians from the Sasanian Empire
ირაკლი ღიბრაძე

ირაკლი ღიბრაძე (დ. 26 ოქტომბერი, 1991, ზესტაფონი) — ქართველი ფეხბურთელი, თამაშობს ნახევარმცველის პოზიციაზე. ამჟამად საფეხბურთო კლუბ „ვიტ ჯორჯიას“ ფეხბურთელი.
რესურსები ინტერნეტში
პროფილი Transfermarkt-ზე
პროფილი Soccerway-ზე
პროფილი ვიტ ჯორჯიას ოფიციალურ საიტზე
დაბადებული 1991
ქართველი ფეხბურთელები
ზესტაფონის ფეხბურთელები
ხარაგაულის ჩხერიმელას ფეხბურთელები
ტყიბულის მეშახტეს ფეხბურთელები
ვიტ ჯორჯიას ფეხბურთელები
ზესტაფონის მუნიციპალიტეტში დაბადებულები
დაბადებული 26 ოქტომბერი